బి2బి పోర్టల్‌తో మరింత మార్కెట్‌ వాటా
పాల్‌రెడ్‌ టెక్నాలజీస్‌ ఛైర్మన్‌ శ్రీకాంత్‌రెడ్డి
హైదరాబాద్‌ : భారత్‌లో నంబర్‌వన్‌ ఆన్‌లైన్‌ టెక్‌ యాక్ససరీస్‌ సంస్థగా ఎదిగిన లేటెస్ట్‌ వన్‌ డాట్‌కామ్‌ తాజాగా బి2బి పోర్టల్‌ను విడుదల చేసింది మొబైల్‌, టెక్‌ ఉపకరణాల విక్రయాలకు రిటైలర్లకు అందుబాటులోనికి తెచ్చేందుకు బి2బి పోర్టల్‌ ఎంతో ఉపకరిస్తుందని కంపెనీ సిఇఒ అమీన్‌ క్వాజా వెల్లడించారు ఇప్పటికే దేశంలో తాము పదివేల ప్రాంతాలకు చేరువ కాగలిగామని, 1.5 మిలియన్‌ ఆర్డర్లను ప్రాసెస్‌ చేస్తున్నట్లు పాల్‌ రెడ్‌ టెక్నాలజీస్‌ ఛైర్మన్‌ పి.శ్రీకాంత్‌రెడ్డి వెల్లడించారు. తాజాగా లేటెస్ట్‌వన్‌ డాట్‌కామ్‌ 1.25 లక్షల మంది తమ వెబ్‌సైట్‌ను వీక్షిస్తున్నారని, రోజుకు కనీసం నాలుగువేలకుపైగా ఆర్డర్లు వస్తున్నట్లు వివరించారు. ఈ త్రైమాసికం ముగిసేలోపే 20 లక్షల మందికి కస్టమర్లబేస్‌ను పెంచుకోగలమని ఆయన ధీమా వ్యక్తంచేసారు. ఈ ఆర్థికసంవత్సరం ముగిసేలోపు తమ బి2బి పోర్టల్‌ ద్వారా వెయ్యి మంది రిటైలర్లను రిజిష్టరు చేసుకోవడంతో పాటు పదివేల ఔట్‌లెట్లను మూడేళ్లలోపే చేరుకునేదిశగా కృషిచేస్తున్నట్లు వివరించారు. బి2బి పోర్టల్‌పరంగా లేటెస్ట్‌వన్‌డాట్‌కామ్‌పై రిటైలర్‌ కనిష్టంగా మూడు వేల రూపాయలు ఆర్డరుతో కొనసాగించే వీలుందని సిఇఒ అమీన్‌ క్వాజా వివరించారు. తమ ఉత్పత్తుల కేటలాగ్‌పై పదివేలకుపైగా మొబైల్‌ టెక్‌ ఉపకరణాలు అందుబాటులో ఉంటాయన్నారు. ప్రస్తుతం ఢిల్లీ, ముంబైలలో భారీ గిడ్డంగుల వ్యవస్థ ఉందని, మరికొన్ని నగరాలకు సత్వరమే విస్తరిస్తామని ఆయన అన్నారు. ప్రస్తుతం మొబైల్‌ ఉపకరణాలమార్కెట్‌ రూ.18వేల కోట్లరూపాయలుగాఉందని, దేశంలో 70వేలకుపైగా ఔట్‌లెట్లు పనిచేస్తున్నట్లు శ్రీకాంత్‌రెడ్డి వివరించారు. వీటిలో పదివేల ఔట్‌లెట్లు సంఘటితరంగం, కార్పొ రేట్‌ రేతుల్లో ఉన్నాయని మిగిలిన 60వేల స్టోర్లు ఎంఎస్‌ఎంఇ రంగంలో ఉన్నట్లు ఆయన వివరిం చారు. లేటెస్ట్‌వన్‌ డాట్‌కామ్‌ తాజాగా ఈ ఏడాది చివరినాటికి 1000 మంది రిటైలర్లను రాబట్టాలని లక్ష్యం నిర్దేశించామని, ఈ ఏడాదిచివరినాటికి పది వేల ఔట్‌లెట్లకు పెంచుతామని అన్నారు. సత్వరమే ఇందుకోసం మొబైల్‌యాప్‌ను కూడా విడుదలచేసే లక్ష్యంతో ఉన్నట్లు శ్రీకాంత్‌రెడ్డి, అమీన్‌క్వాజాలు వివరించారు. సంస్థకు ఇటీవలే ఇటి సంస్థనుంచి అత్యుత్తమ  పారిశ్రామికవేత్తగా లేటెస్ట్‌వన్‌ తరపున అవార్డు సాధించినట్లు అమీన్‌ క్వాజా వివరించారు.